RO
29.9.2023
4.
Jurnalul Oficial al Uniunii Europene
C 344/237
Metoda de obținere
Ciclul de viață a fost modificat pentru a fi armonizat cu modificările următoare.
A fost introdusă o procedură de selecție a soiurilor.
Semănarea directă a fost eliminată, deoarece nu se mai realizează.
Practica altoirii este menționată, deoarece este, în prezent, autorizată.
A fost eliminată teza care amintea că produsele de protecție a plantelor trebuie să respecte calendarul tratamentelor indicat.
A fost adăugată obligația efectuării, în perioada 1 ianuarie-30 aprilie, a unei analize a reziduurilor de azot în cazul fiecărei parcele și, de asemenea, a fost adăugată o limită maximă de 150 de unități/ha pentru aportul de îngrășământ cu azot și reziduurile de azot.
De asemenea, a fost adăugată obligația de reciclare a foliilor agricole folosite.
A fost introdus un nou punct referitor la irigarea culturilor.
Pentru a putea justifica irigarea, cultivatorii trebuie să folosească instrumente de sprijinire a procesului decizional.
Perioada calendaristică indicată pentru recoltare a fost înlocuită cu criterii legate de coacerea fructelor.
Noțiunea de randament a fost eliminată din caietul de sarcini.
Au fost completate criteriile de aprobare, triere și calibrare a pepenilor.
Au fost modificate ambalarea și depozitarea pepenilor, în scopul reducerii la 9 a numărului minim de pepeni din tăvi.
A fost adăugat un interval maxim de două zile între recoltare și expediere.
A fost precizată justificarea obligației ca produsul să fie ambalat în aria delimitată.
Documentul unic nu este vizat de această modificare.
5.
Legătura cu aria geografică
A fost introdusă o teză în care se explică faptul că legătura cu aria geografică se bazează pe calitatea specifică a produsului și pe reputația acestuia.
Greutatea pepenilor a fost modificată pentru a fi coerentă cu cea indicată în partea în care este descris produsul.
Modificarea vizează documentul unic.
6.
Referiri la organismul de control
În conformitate cu instrucțiunile în vigoare la nivel național care vizează armonizarea formulărilor din caietele de sarcini, această parte a fost modificată pentru a cuprinde numai denumirile și datele de contact ale autorităților naționale competente (INAO și DGCCRF).
Denumirea și coordonatele organismului de certificare pot fi consultate pe site-ul INAO.
Modificarea vizează documentul unic.
7.
Etichetarea
Punctul intitulat „Etichetarea” a fost modificat în conformitate cu instrucțiunile în vigoare la nivel național care vizează armonizarea formulărilor din caietele de sarcini.
Paragraful actual a fost eliminat și înlocuit cu o teză care indică elementele de reglementare obligatorii.
Logoul grupului a fost modificat.
Modificarea vizează documentul unic.